ROMÂNIA                                                                                                  

JUDEŢUL TIMIŞ                                                                                                              

MUNICIPIUL TIMIŞOARA

PRIMAR
SC2019 – 16331/1.07.2019
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE –

Privind  schimbarea de destinaţie a imobilelor înscrise în CF nr. 418786: clădire internat, nr. Cad 418786-C1, şi teren în suprafaţă de 1.109 mp, nr. cad. 418786, situate în Timişoara, str. Dr.Victor Babeş nr. 22, aferente Liceului Tehnologic Ion I.C. Brătianu, pentru desfăşurarea activităţii Spitalului Clinic Municipal de Urgenţă – Secţia de îngrijiri paliative
Având în vedere:

· Solicitarea conducerii Spitalului Clinic Municipal de Urgenţă Timişoara transmisă prin adresa nr. E-2273/1.08.2018, înregistrată la Primăria Municipiului Timişoara cu nr. SC2018 – 18289/2.08.2018, privind alocarea unui spaţiu pentru înfiinţarea unei Secţii de îngrijiri paliative în imobilul din str. V. Babeş nr. 22, Timişoara;

· HCL nr. 704/20.12.2018 privind propunerea de schimbare a destinaţiei clădirii internat a Colegiului Tehnic Ion I.C. Brătianu, situat în Timişoara, str. Dr.Victor Babeş nr. 22, CF nr. 418786, nr. Cad 418786-C1, din spaţiu pentru cazare în spaţiu pentru sănătate, în vederea desfăşurării activităţii Spitalului Clinic Municipal de Urgenţă – Secţia de îngrijiri paliative, pentru o perioadă nedeterminată;

· HCL nr. 191/23.04.2019, privind propunerea de schimbare a destinaţiei terenului în suprafaţă de 1.109 mp, situat în Timişoara, str. Dr.Victor Babeş nr. 22, CF nr. 418786, nr. cad 418786, aferent Liceului Tehnologic (fost Colegiu Tehnic) Ion I.C. Brătianu, pentru desfăşurarea activităţii Spitalului Clinic Municipal de Urgenţă - Secţia de îngrijiri paliative, pentru o perioadă nedeterminată;
· avizul conform nr. 9101/19.06.2019 pentru schimbarea de destinaţie a imobilelor de mai sus, emis de Ministrul Educaţiei Naţionale. Acesta a fost transmis prin adresa nr. 190/20.06.2019, înregistrată la Primăria Municipiului Timişoara cu nr. SC2019 – 16273/28.06.2019. Subliniem faptul că data la care expiră avizul conform este 5.06.2023. Având în vedere termenul înscris în avizul conform emis de Ministrul Educaţiei Naţionale, schimbarea de destinaţie a clădirii şi terenului care fac obiectul acestei documentaţii va opera până la data expirării avizului. Imobilele vor fi transmise în administrarea Spitalului Clinic Municipal de Urgenţă pentru activitatea Secţiei de îngrijiri paliative, pentru o perioadă determinată, respectiv de la data predării imobilelor până la data de 5.06.2023, data expirării avizului conform.


În conformitate cu prevederile Legii nr. 1/2011 a educaţiei naţionale, Ordinului nr. 5819/2016 privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia;

Având în vedere articolele 867, 868, 869, şi 870 Cod Civil;
Considerăm oportună iniţierea unui proiect de hotărâre privind schimbarea de destinaţie a imobilelor înscrise în CF nr. 418786: clădire internat, nr. Cad 418786-C1, şi teren în suprafaţă de 1.109 mp, nr. cad. 418786, situate în Timişoara, str. Dr.Victor Babeş nr. 22, aferente Liceului Tehnologic Ion I.C. Brătianu, pentru desfăşurarea activităţii Spitalului Clinic Municipal de Urgenţă – Secţia de îngrijiri paliative. 

